# Julhanjas (Auvèrnhe)

Julhanjas (Jullianges en francés) z-es una comuna auvernhassa situada dins lo departament del Naut Léger e la region d'Auvèrnhe Ròse Aups, ancianament d'Auvèrnhe.

## Geografia
### Perimètre del territòri

Comunas confrontantas de Julhanjas :
| | Sent Victor d'Arlhenc | Crapòna |
| Bonaval | | Beaune-sur-Arzon |
| | Felinas | |

## Toponimia

Las fòrmas ancianas son : Parochia de Jullanias, vès 1175, Villa de Julanges, vès 1260, Prior de Julhanzas en 1305, Julhangas en 1332, Ecclesia B. Andreæ Juliangiarum en 1345, Jullenges en 1401. I chau ajustar Julhanghas en 1373. Julhanjas ven delh nom latin d'òme Julius, ambelh sufixe -anicum o pusleu -anica$^,$.

### Belanja(s)

Belanja(s) es una localitat destruita, situada alh sud-èst delh Montreguerri (atestat en 1180 Muntel Guari [de mont + resultat delh sufixe -ilium + nom germanic d'òme Warin > Garin]). L'etime de Belanja(s) seriá *Bellanica, delh nom latin d'òme Bellus e sufixe -anica.

### Combres

Joan Arçac escriu Combret, après lo Dictionnaire Topographique... de la Haute-Loire. Las fòrmas ancianas son : Combre, Macombre, la chaux combret, la chau de Combraisse en 1809. Combre(s, t) tresplomba los ajustants de Sauze (Sause ?) e d'Arzon, situats a 800 m. Lo nom ven delh gallic comboro[s], ambelh sufixe latin -etum. Comboro, en gallic, z-èra lo rencontre e, en particular, los ajustants de doas aigas; mas lo mot pòt representar tanben « barratge » o « encombrament ». Lo latin merovingian coneissiá tanben fecit combros : fasquèt de tombadas d'aubres.

### Fontanas

Segon Dauzat, Fontanas ven delh latin fontana, derivat de fons, « fònt ».
Lo nom z-es atestat en 1249 : Mansus de Fontanis. Fontana designa una fònt arrengada, adobada, alestida, agençada, mas non se pòt diferenciar los resultats delh latin fontana e de l'occitan fontana.

### Granolhet

Segon Joan Arçac, que cita pas aquelh toponime, granolhet, format de granolha e [delh resultat] delh sufixe collectiu latin -etum, representa un luòc clafit de granolhas o un fons sanhós. Aquò's un nom frequent sobretot a l'èst de Velai.

## Istòria

En 1789, Julhanjas dependiá de la província d'Auvernhe, de l'eleccion de Soire, de la subdelegacion de Sent Amanç de Ròcha Savina e delh presidial de Riam. Sa gleisa parochala, diocèsi de Clarmont e archipreirat de Liuradés, èra consacradas alhs sants Pèire e Andrieu; lo sacrestan màger de l'abadiá de la Chaa Dieu, prior de la localitat, presentava a la cura.

## Administracion

Lista deus cònsols successius :
| Periòde | Periòde | Identitat | Etiqueta |
| març de 2001 | (2026) | Bernard Brignon | divers dreita |
| | 2001 | | |
| Totas las donadas son pas encara conegudas. |||||

## Demografia

modificar « persona »  v · d · m 
Evolucion demografica Populacion comunala actuala (2013): 463, totala: 478 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 913 | 813 | 996 | 1 011 | 1 063 | 1 108 | 1 153 | 1 156 | 1 117 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 1 095 | 1 095 | 1 049 | 934 | 990 | 978 | 1 015 | 977 | 947 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 1 028 | 992 | 1 018 | 859 | 770 | 731 | 737 | 674 | 649 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 578 | 529 | 439 | 402 | 343 | 382 | 412 | 413 | 412 414 |
| 2009 | 2010 |
| 425 437 | 439 452 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* En 2018 la populacion èra de 440 abitants e la densitat èra de 23,86 ab/km².

## Ligams extèrnes

* Julhanjas sobelh site de l'Insee

## Nòtas

* 1 2 Augustin Chassaing, Antoine Jacotin Dictionnaire Topographique... de la Haute-Loire, p. 149-150 https://gallica.bnf.fr/ark:/12148/bpt6k392965/f198.image
* ↑ Font-Réaulx Jacques de. Pouillés de la province de Bourges (Texte) Paris : Académie des Inscriptions et Belles-Lettres, 1961. 584 p. (Recueil des historiens de la France. Pouillés, 9-1)
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 371, a Juillac
* 1 2 Jean Arsac, Les noms de lieux en Velay, ed. des Cahiers de la Haute-Loire, 2023 (reedicion), p. 171
* ↑ Jean Arsac, Les noms de lieux en Velay, ed. des Cahiers de la Haute-Loire, 2023 (reedicion), p. 108-109
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 295, a Fontains. 2
* ↑ Jean Arsac, Les noms de lieux en Velay, ed. des Cahiers de la Haute-Loire, 2023 (reedicion), p. 174
* ↑ Jean Arsac, Les noms de lieux en Velay, ed. des Cahiers de la Haute-Loire, 2023 (reedicion), p. 317-318
* Portal d'Auvèrnhe